ಚೀನಾದಲ್ಲಿ, ಕೆಂಪು (红 "ಪಿನ್‌ಯಿನ್‌ : ಹಾಂಗ್" ) ಬೆಂಕಿಯ ಹಾಗೂ ದಕ್ಷಿಣದ (ಸಾರ್ವತ್ರಿಕವಾಗಿ ದಕ್ಷಿಣ ಹಾಗೂ ನಿರ್ದಿಷ್ಟವಾಗಿ ದಾಕ್ಷಿಣಾತ್ಯ ಚೀನಾ) ಸಂಕೇತವಾಗಿದೆ. ಧೈರ್ಯ, ನಿಷ್ಠೆ, ಗೌರವ, ಯಶಸ್ಸು, ಅದೃಷ್ಠ, ಫಲವತ್ತತೆ/ಸಂತಾನಶೀಲತೆ, ಸೌಭಾಗ್ಯ, ಆವೇಗ, ಹಾಗೂ ಬೇಸಿಗೆ ಮುಂತಾದುವುಗಳೊಂದಿಗೆ ಸಂಬಂಧಿಸಿ ಬಹಳವೇ ಧನಾತ್ಮಕವಾದ ಲಕ್ಷಣಾರ್ಥಗಳನ್ನು ಇದು ಹೊಂದಿದೆ. ಚೀನೀಯ ಸಾಂಸ್ಕೃತಿಕ ಪರಂಪರೆಗಳಲ್ಲಿ, ಕೆಂಪು ಬಣ್ಣವನ್ನು ಮದುವೆಗಳೊಂದಿಗೆ (ವಧುಗಳು ಸಾಂಪ್ರದಾಯಿಕವಾಗಿ ಕೆಂಪು ವಸ್ತ್ರಗಳನ್ನು ಧರಿಸುತ್ತಾರೆ) ಹಾಗೂ ಕೆಂಪು ಕಾಗದವನ್ನು ಕೂಡಾ ಹಣ ಹಾಗೂ ಇತರೆ ವಸ್ತುಗಳ ಉಡುಗೊರೆಗಳನ್ನು ಕಟ್ಟಲು ಯಾವಾಗಲೂ ಬಳಸಲಾಗುತ್ತದೆ. ವಿಶೇಷ ಕೆಂಪು ಪೊಟ್ಟಣ/ಪ್ಯಾಕೆಟ್‌ಗಳನ್ನು (ಮ್ಯಾಂಡರಿನ್‌ನಲ್ಲಿ "ಹಾಂಗ್‌ ಬಾವೊ" ಅಥವಾ ಕ್ಯಾಂಟೊನೀಸ್‌ ಉಪಭಾಷೆಯಲ್ಲಿ "ಲೈ ಸೀ" ) - ನಿರ್ದಿಷ್ಟವಾಗಿ ಚೀನೀಯ ನವವರ್ಷದ ಸಂದರ್ಭದಲ್ಲಿ ಹಣದ ಉಡುಗೊರೆಗಳನ್ನು ನೀಡಲು ನಿರ್ದಿಷ್ಟವಾಗಿ ಬಳಸಲಾಗುತ್ತದೆ. ಹೆಚ್ಚು ನೇತ್ಯಾತ್ಮಕವಾಗಿ ನೋಡುವುದಾದರೆ ಮೃತ್ಯುಲೇಖ/ಮರಣಪ್ರಕಟಣೆಗಳನ್ನು ಸಾಂಪ್ರದಾಯಿಕವಾಗಿ ಕೆಂಪು ಶಾಯಿಯಲ್ಲಿ ಬರೆಯಲಾಗುತ್ತದಲ್ಲದೇ, ಯಾರದ್ದಾದರೂ ಹೆಸರನ್ನು ಕೆಂಪು ಬಣ್ಣದಲ್ಲಿ ಬರೆಯುವುದು ಅವರನ್ನು ತಮ್ಮ ಜೀವನದಿಂದ ಹೊರಗೆ ಹಾಕುವುದು ಅಥವಾ ಅವರು ಮರಣಿಸಿದ್ದಾರೆಂದು ಸೂಚನೆ ನೀಡಿದಂತಿರುತ್ತದೆ. ಕೆಂಪು ಬಣ್ಣವನ್ನು ಸ್ತ್ರೀಲಿಂಗ ಹಾಗೂ ಪುಲ್ಲಿಂಗಗಳೆರಡರಲ್ಲೂ ಮೂಲಕ್ಕೆ ಆಧಾರಿತವಾಗಿ (ಅನುಕ್ರಮವಾಗಿ ಯಿನ್‌ ಹಾಗೂ ಯಾಂಗ್‌) ಬಳಸಲಾಗುತ್ತದೆ.

ಜಪಾನ್‌ನಲ್ಲಿ, ವೀರ ವ್ಯಕ್ತಿಗಳನ್ನು ಪ್ರತಿನಿಧಿಸಲು ಕೆಂಪು ಒಂದು ಸಾಂಪ್ರದಾಯಿಕ ಬಣ್ಣವಾಗಿದೆ. ಭಾರತೀಯ ಉಪಖಂಡದಲ್ಲಿ, ವಧುವಿನ ವಸ್ತ್ರಗಳಲ್ಲಿ ಕೆಂಪನ್ನು ಸಾಂಪ್ರದಾಯಿಕ ಬಣ್ಣವಾಗಿ ಹಾಗೂ ಮಾಧ್ಯಮದಲ್ಲಿ ಕೂಡಾ ವಿವಾಹಿತ ಮಹಿಳೆಯರನ್ನು ಪ್ರತಿನಿಧಿಸುವ ಬಣ್ಣವಾಗಿ ಬಳಸಲಾಗುತ್ತದೆ. ಬೆದೆ ಹಾಗೂ ಸಂತಾನಶೀಲತೆಗಳೊಂದಿಗೆ ಹೊಂದಿರುವ ಸಂಬಂಧದಿಂದಾಗಿ ಮದುವೆ ಸಂಬಂಧಗಳಲ್ಲಿ ಶುದ್ಧತೆ ಹಾಗೂ ಲೈಂಗಿಕತೆಗಳೊಂದಿಗೆ ಈ ಬಣ್ಣವನ್ನು ಬಳಸಲಾಗುತ್ತದೆ. ಇದು ಐಶ್ವರ್ಯ, ಸೌಂದರ್ಯ ಹಾಗೂ ಲಕ್ಷ್ಮೀದೇವಿಯ ಬಣ್ಣವೂ ಆಗಿದೆ.

ಮಧ್ಯ ಆಫ್ರಿಕಾದಲ್ಲಿ, ಎನ್‌ಡೆಂಬು ಯೋಧರು ಉತ್ಸವಗಳ ಆಚರಣೆಗಳಲ್ಲಿ ತಮ್ಮ ದೇಹಪೂರ್ತಿ ಕೆಂಪು ಬಣ್ಣವನ್ನು ತೀಡಿಕೊಂಡಿರುತ್ತಾರೆ. ಅವರ ಸಂಸ್ಕೃತಿಯು ಈ ಬಣ್ಣವನ್ನು ಜೀವನ ಹಾಗೂ ಆರೋಗ್ಯದ ಸಂಕೇತವನ್ನಾಗಿ, ರೋಗಿಗಳಿಗೆ ಈ ಬಣ್ಣವನ್ನು ಬಳಿಯಲಾಗುತ್ತದೆ. ಅವರ ಸಂಸ್ಕೃತಿಯು ಈ ಬಣ್ಣವನ್ನು ಜೀವನ ಹಾಗೂ ಆರೋಗ್ಯದ ಸಂಕೇತವನ್ನಾಗಿ, ರೋಗಿಗಳಿಗೆ ಈ ಬಣ್ಣವನ್ನು ಬಳಿಯಲಾಗುತ್ತದೆ. ಆಫ್ರಿಕಾದ ಇತರೆ ಭಾಗಗಳಲ್ಲಿ, ಆದಾಗ್ಯೂ, ಕೆಂಪು ಸಾವನ್ನು ಪ್ರತಿನಿಧಿಸುವ ಶೋಕಸೂಚಕವಾದ ಬಣ್ಣವಾಗಿದೆ. ಆಫ್ರಿಕಾದ ಅನೇಕ ಭಾಗಗಳಲ್ಲಿ ಸಾವಿನೊಂದಿಗೆ ಕೆಂಪು ಬಣ್ಣವನ್ನು ತಳಕು ಹಾಕುವುದರಿಂದ, ಕೆಂಪು ಶಿಲುಬೆಯ ಬಣ್ಣವನ್ನು ಈ ಖಂಡದ ಭಾಗಗಳಲ್ಲಿ ಹಸಿರು ಹಾಗೂ ಶ್ವೇತವರ್ಣ/ಬಿಳಿ ವರ್ಣ/ಬಣ್ಣವಾಗಿ ಬದಲಿಸಲಾಗಿದೆ.

ಪೌರಸ್ತ್ಯ ಹಾಗೂ ಆಫ್ರಿಕನ್‌/ಕಾದ ಸಂಪ್ರದಾಯಗಳು
ಧೈರ್ಯ ಹಾಗೂ ತ್ಯಾಗ
ಕ್ರೀಡೆಗಳಲ್ಲಿ
ಎಚ್ಚರಿಕೆ